Legal Document

Category: 14

Text:
103. ΑΠΟΦΑΣΙΣ ΥΠΟΥΡΓΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Β1/21/11/3077 της 20/28 Σεπτ.1978 (ΦΕΚ Β΄ 846) Περί ανακαθορισμού ποσοστών κατανομής συνεισπραττομένων εσόδων μεταξύ ΙΚΑ., ΟΑΕΔ, ΟΕΚ και ΟΕΕ. Έχοντας υπόψη: 1.Τις διατάξεις της παρ.2 του άρθρου 13 του Ν.Δ.3755/57. 2.Τις διατάξεις της παρ.5 του άρθρου 7 του Ν.Δ. 4104/60. 3.Τις διατάξεις του άρθρου 3 του Ν. 149/75. 4.Τις διατάξεις των άρθρων 1 και 4 του Ν. 237/ 75. 5.Τις διατάξεις της από 4.2.76 Πράξεως Νομοθετικού περιεχομένου, κυρωθείσης με το Ν. 321/76. 6.Σχετικές αποφάσεις των Δ.Σ. ΙΚΑ, ΟΑΕΔ, ΟΕΚ, ΟΕΕ. 7.Εισήγηση Επιτροπής συσταθείσης προς μελέτη του θέματος ανακαθορισμού των ποσοστών κατανομής των συνεισπραττομένων εσόδων ΙΚΑ, ΟΑΕΔ, ΟΕΚ, και ΟΕΕ. 8.Την υπ’ αριθ.291219/9.8.78 αναφορά του Ιδρύματος Κοινωνικών Ασφαλίσεων, αποφασίζουμε: 1.Ανακαθορίζουμε τα ποσοστά κατανομής των συνεισπραττομένων εσόδων μεταξύ ΙΚΑ, ΟΑΕΔ, ΟΕΚ και ΟΕΕ από 1.2.1978 ως εξής : ΙΚΑ                         76,390 % ΟΑΕΔ (άνερ. στρ.)    9,976 % ΔΛΟΕΜ                     6,781 % ΟΕΚ                           5,380 % ΟΕΕ                            1,473 % 2.Εις τ’ ανωτέρω ποσοστά κατανομής δεν περιλαμβάνονται τα έσοδα εκ καθυστερουμένων εισφορών ως και τα επ’ αυτών πρόσθετα τέλη εφ’ όσον αφορούν έσοδα αναγόμενα εις το από 1.2.1978 και μέχρι 31.1.1981 χρονικόν διάστημα ισχυόντων επ’ αυτών των υπό της Β1/21/11/323/16.1.76 κοινής υπουργικής αποφάσεως οριζομένων ποσοστών. Από 1.2.1981 τα ποσοστά της παρ.1 της παρούσης ισχύουν τόσον επί των καθυστερουμένων εσόδων όσον και των επ’ αυτών προσθέτων τελών. 3.Διατηρούνται σε ισχύ οι εξαιρέσεις ως προς την κατανομή εσόδων που προβλέπονται με την Φ 21/11/4860/71 κοινή απόφαση των Υπουργών Κοινωνικών Υπηρεσιών και απασχολήσεως. Η απόφαση αυτή να δημοσιευθεί στην Εφημερίδα της Κυβερνήσεως. (Μετά τη σελ. 70,815) Σελ. 70,815(α) Τεύχος 1299-Σελ.67 Ίδρυμα Κοινωνικών Ασφαλίσεων 15Β.Β.α.102-103